alexandrainst/scandi-wiki huggingface dataset:
Christhard Hoffmann

Christhard Hoffmann (født 1952 i Lüneburg, Tyskland) er en tyskfødt norsk historiker og professor emeritus i moderne europeisk historie ved Universitetet i Bergen. I perioden 2007-2013 var han instituttleder ved Institutt for arkeologi, historie, kultur- og religionsvitenskap. Mellom 2006 og 2022 var han også tilknyttet Senter for studier av Holocaust og livssynsminoriteter i Oslo som seniorforsker i bistilling, og ledet der ulike forskningsprosjekter om antisemittisme i Norge.

Hoffmann forsvarte i 1986 sin doktorgrad med avhandlingen Tyske antikkhistorikeres fremstilling av jøder og jødedom i det 19. og 20. århundre ved Technische Universität Berlin, Zentrum für Antisemitismusforschung, hvor han også jobbet som forsker i en årrekke. Fra 1994 til 1998 var han gjesteprofessor ved University of California, Berkeley, og siden 1998 har han jobbet ved Universitetet i Bergen.

Hoffmann har en omfattende publikasjonsliste på feltene tysk-jødisk historie og historiekultur, antisemittismens historie og migrasjonshistorie.

Bibliografi (utvalg) 
 Juden und Judentum im Werk deutscher Althistoriker des 19. und 20. Jahrhunderts, Leiden: Brill, 1988, ISBN 9004086838.
 Die Emigration der Wissenschaften nach 1933. Disziplingeschichtliche Studien, München: Saur, 1991, ISBN 978-3598110443, bidragsyter og medredaktør (sammen med Herbert A. Strauss, Klaus Fischer og Alfons Söllner).
 Exclusionary Violence: Antisemitic Riots in Modern German History, Ann Arbor: The University of Michigan Press, 2002, ISBN 978-0-472-06796-1, bidragsyter og medredaktør (sammen med Werner Bergmann og Helmut Walser Smith).
 Preserving the Legacy of German Jewry: A History of the Leo Baeck Institute, 1955-2005, Tübingen: Mohr Siebeck, 2005, ISBN 978-3-16-149668-4, bidragsyter og redaktør.
 Antisemittisme i Norge? Den norske befolkningens holdninger til jøder og andre minoriteter, Oslo: HL-senteret, 2012, ISBN 978-82-92988-10-0, bidragsyter og medredaktør (sammen med Øivind Kopperud og Vibeke Moe).
 The Exclusion of Jews in the Norwegian Constitution of 1814: Origins – Contexts – Consequences, Berlin: Metropol, 2016, ISBN 978-3-86331-276-3, bidragsyter og redaktør.
Holdninger til jøder og muslimer i Norge 2017, Oslo: HL-senteret, 2017, ISBN 978-82-92988-61-9, bidragsyter og medredaktør (sammen med Vibeke Moe).
Migrant Britain - Histories and Historiographies: Essays in Honour of Colin Holmes, Abingdon: Routledge, 2018, ISBN 978-1-138-06514-7, bidragsyter og medredaktør (sammen med Jennifer Craig-Norton og Tony Kushner).
The Shifting Boundaries of Prejudice. Antisemitism and Islamophobia in Contemporary Norway, Oslo: Scandinavian University Press/Universitetsforlaget, 2020, ISBN 978-82-15-03468-3, bidragsyter og medredaktør (sammen med Vibeke Moe).

Referanser

Eksterne lenker 

 Christhard Hoffmanns hjemmeside ved Universitetet i Bergen
 Christhard Hoffmann ved HL-senteret

Tyske historikere
Professorer ved Universitetet i Bergen
Fødsler i 1952
Holocaustsenteret
Fokus på familien

Fokus på familien, Nordisk tidsskrift for familie- og relasjonsarbeid er et flerfaglig nordisk tidsskrift for familieterapi, rettet mot profesjonsutøvere innen familieterapi, særlig psykologer, sosionomer, psykiatere, prester, sykepleiere og pedagoger. Fokus på familien presenterer ulike tradisjoner og perspektiver innenfor relasjons- og familiearbeid.

Artiklene spenner over en sjangerbredde fra fagfellevurderte artikler, fagartikler og faglige essays til mer praksisnære fortellinger. Artikler kan publiseres på norsk, svensk, dansk og engelsk. Tidsskriftet er en vitenskapelig publiseringkanal på nivå 1 i det norske tellekantsystemet.

Tidsskriftet var et norsk initiativ. Det ble etablert i 1973, som et samarbeid mellom Universitetsforlaget, Norsk Forening for Familieterapi, Modum Bad og Kirkens familievern. Tidsskriftets samarbeidrelasjon var ganske unik, i det man så at såpass forskjellige faggrupper hadde en del klare felles utfordringer i møtet med familier i vanskeligheter. Tidsskriftet ble et fruktbart samlingssted for dette flerfaglige fokuset. Denne modellen viste seg svært vellykket, og samarbeidet ble etter hvert utvidet til hele Norden. I dag er Svensk forening for familieterapi (SFFT), Dansk forening for systemisk terapi og konsultasjon (STOK), den finske foreningen for familieterapi og BUFDIR - Barne-, ungdoms- og familiedirektoratet involvert i utgivelsen av tidsskriftet, og redaksjonen har nordiske medlemmer.

Tidsskriftet er tilgjengelig på Universitetsforlagets digitale plattform for fag- og forskningstidsskrifter, idunn.no.

Redaktører
 Lennart Lorås (2020-)
Hilde Anette Aamodt (2019-)
Vigdis Wie Torsteinsson (2016-2019)
Ottar Ness (2015-2018)
Hans Christian Michelsen og Ella Kopperud (2012-2015)
 Inger Ulleberg (2008–2011)
 Astri Johnsen (1998–2002) 
 Sissel Gran
 Hans Jørgen Holm og Albert Assev

Eksterne lenker
 Tidsskriftets side hos forlaget
 David Kvebæks blogg
 Redaktørenes leder markerer 40 år

Norske vitenskapelige tidsskrifter
Nivå 1-tidsskrifter
Publikasjoner etablert i 1973
Vitenskap i 1973
Kommunestyrevalg i Levanger

Kommunestyrevalg i Levanger.

Kommunestyrevalg 1961–2011

2003

2007 
Levanger har siden 2007 vært styrt av et flertall utgått av Arbeiderpartiet, Senterpartiet og Kristelig Folkeparti. Ordfører siden 2007 er Robert Svarva fra Arbeiderpartiet, mens varaordfører siden 2006 er Hans Heieraas fra Senterpartiet. I opposisjon er Høyre, Fremskrittspartiet, Venstre og Sosialistisk Venstreparti.

2011

2015

2019

Referanser 

 
Lokalvalg i Nord-Trøndelag
Dana Hadačová

Dana Hadačová (født 3. september 1983) er en tsjekkisk bordtennisspiller. Hun representerte Tsjekkia i sommer-OL i 2008 og 2012.

Referanser

Eksterne lenker 
 

Tsjekkiske bordtennisspillere
Deltakere for Tsjekkia under Sommer-OL 2008
Bordtennisspillere under Sommer-OL 2008
Deltakere for Tsjekkia under Sommer-OL 2012
Bordtennisspillere under Sommer-OL 2012
Ma Long

Ma Long (født 20. oktober 1988) er en kinesisk bordtennisspiller. Han representerte Kina under Sommer-OL 2012 og tok gull i lag.

Han tok gull under Sommer-OL 2016, og tok to nye gull under Sommer-OL 2020.

OL-medaljer 
  2012  London - Gull i lag, menn  Kina
  2016  Rio de Janeiro - Gull i lag, menn  Kina
  2016  Rio de Janeiro - Gull i singel, menn  Kina
  2020  Tokyo - Gull i lag, menn  Kina
  2020  Tokyo - Gull i singel, menn  Kina

Referanser

Eksterne lenker 
 

Kinesiske bordtennisspillere
Olympiske mestere for Kina
Medaljevinnere under Sommer-OL 2012
Deltakere for Kina under Sommer-OL 2012
Bordtennisspillere under Sommer-OL 2012
Deltakere for Kina under Sommer-OL 2016
Bordtennisspillere under Sommer-OL 2016
Deltakere for Kina under Sommer-OL 2020
Bordtennisspillere under Sommer-OL 2020
Medaljevinnere under Sommer-OL 2016
Medaljevinnere under Sommer-OL 2020
Estimator

En estimator er en algoritme for å beregne et estimat basert på observerte verdier.

Nøyaktighet
Målet med estimeringer er å ha en estimator som gir et så nøyaktig estimat som mulig. Det er derfor flere tallstørrelser som måler hvor god en estimator er som for eksempel gjennomsnittlig standardfeil.

Egenskaper
Det er flere egenskaper en estimator kan ha som gjør den attraktiv, deriblant asymptotisk normalitet, effektivitet, konsistent og robusthet.

Estimeringsteori
Stjørdal kommunestyre 1995–1999

Stjørdal kommunestyre 1995–1999 bestod av 51 medlemmer. Alf Daniel Moen fra Arbeiderpartiet var ordfører, og Per Morten Teigen fra Sosialistisk Venstreparti var varaordfører. De ble også valgt med støtte fra Kristelig Folkeparti.


Mandater

Medlemmer

Se også 
Politikk i Stjørdal

Politikk i Stjørdal
Stjørdal kommunestyre 1999–2003

Stjørdal kommunestyre 1999–2003 bestod av 51 medlemmer. Johan Arnt Elverum fra Senterpartiet var ordfører, og Einar Fløttum fra Høyre var varaordfører.


Mandater

Medlemmer

Se også 
Politikk i Stjørdal

Politikk i Stjørdal
Gina Krog-prisen

Gina Krog-prisen er en pris som har blitt utdelt av Norsk Kvinnesaksforening siden 2009. Prisen er oppkalt etter Gina Krog, som var en av organisasjonens grunnleggere. Prisen deles ut til personer som «i Gina Krogs ånd har gjort en betydelig innsats for å fremme og synliggjøre feministiske saker». NKF forstår feminismen som kampen for et likestilt samfunn og alle jenters og kvinners rettigheter innen en liberaldemokratisk ramme og informert av en menneskerettstenkning.

Prisvinneren utpekes av Gina Krog-komiteen.

Prisvinnere 
 2009 – Historikerne Ida Blom, Gro Hagemann, Elisabeth Lønnå, Aslaug Moksnes og Elisabeth Aasen
 2010 – Filmregissør Anja Breien
 2012 – Daglig leder for Krisesentersekretariatet Tove Smaadahl
 2014 – Norges første kvinnelige stortingspresident Kirsti Kolle Grøndahl
 2016 – Forfatter Amal Aden
 2018 – De skamløse jentene (Nancy Herz, Sofia Nesrine Srour og Amina Bile)
 2020 – Jussprofessor Anne Hellum

Referanser

Eksterne lenker 
 Om Gina Krog-prisen

Norske priser
Utmerkelser etablert i 2009
Norsk Kvinnesaksforening
Clara Ottesen

Clara Johanne Ottesen (født 30. oktober 1911 i Halden, død 8. mai 1997) var en norsk samfunnsøkonom, statstjenestekvinne, bistandsarbeider og kvinnesaksforkjemper. Hun var leder for Norsk Kvinnesaksforening fra 1968 til 1972.

Hun tok examen artium i hjembyen Halden i 1931, deretter datidens eneste handelsutdanning ved Oslo handelsgymnasium og ble utdannet cand.oecon. ved Universitetet i Oslo i 1938. Hun arbeidet som lærer i handelsfag 1938–1940, som sekretær (saksbehandler) i Forsynings- og gjenreisningsdepartementet 1940–1949 og som sekretær og førstesekretær (fra 1954) i Sosialdepartementet 1949–1956. Fra 1956 arbeidet hun i Departementet for familie- og forbrukersaker/Forbruker- og administrasjonsdepartementet, med tittelen konsulent, den gangen en høy stilling i departementene med fagansvar for et politikkområde. Hun var en sentral byråkrat på familie- og likestillingsfeltet i 1950- og 1960-årene. Hun var FN-ekspert (Community Development Expert) i Øst-Pakistan (nå Bangladesh) med bosted i Dhaka fra 1962 til 1964, og arbeidet med å utvikle programmer for å styrke kvinners stilling i landet.

Hun var 2. nestleder i Norsk Kvinnesaksforening 1966–1968; hun etterfulgte Eva Kolstad som NKF-leder i 1968 og satt i vervet til 1972. Hun var også styremedlem i International Alliance of Women fra 1967 til 1973. Hun var fra 1971 sentralstyremedlem i Europabevegelsen, der tidligere utenriksminister Svenn Stray da var leder.

Hun ble i 1939 gift med cand.oecon. Kjell Ottesen, sønn av Immanuel Ottesen. De ble skilt i 1947, men hun beholdt navnet.

Referanser 

Ledere av Norsk Kvinnesaksforening
Norske kvinnesaksforkjempere
Norske samfunnsøkonomer
Norske organisasjonsledere
Norske bistandsarbeidere
Stephan El Shaarawy

Stephan Kareem El Shaarawy () (født 27. oktober 1992) er en italiensk fotballspiller som spiller for AS Roma. El Shaarawy er også en del av Italia sitt landslag.

Karriere 
Stephan El Shaarawy ble født i Savona i Italia i 1992, faren var opprinnelig fra Egypt og moren var italiensk. El Shaarawy begynte å spille for juniorlaget til Genoa CFC da han var 13 år. Den 21. desember 2008, da han var 16 år og 55 dager gammel, debuterte han i Serie A. El Shaarawy fikk ti minutter mot Chievo, og ble dermed den fjerde yngste Serie A-debutanten i historien. Dette var også hans eneste kamp denne sesongen, selv om han flere ganger satt på benken.  

I juni 2010 ble han lånt ut til Serie B-laget Calcio Padova. I dette låneoppholdet ble han raskt en nøkkelspiller for laget, og var med på å føre laget til en opprykkfinale som de tapte mot Novara Calcio.

Milan 
Den 25. juni 2011 ble det klart at El Shaarawy hadde skrevet kontrakt med AC Milan

Den 18. september samme år debuterte han for Milan i 3-1-tapet mot SSC Napoli. Bare tre dager senere, etter å ha kommet inn for en skadet Alexandre Pato, skåret han sitt første mål for klubben, og sikret 1-1 mot Udinese Calcio. På sine første seks måneder i Milan, spilte han bare sju kamper, og media ville ha det til at han kom til å bli utlånt igjen, for å få spille regelmessig fotball.

El Shaarawy skåret sitt andre mål for Milano-klubben i 1-2-tapet mot Juventus i semifinalen i Coppa Italia. Tre dager senere skåret han vinnermålet mot Udinese, og påførte Udinese sitt første tap for sesongen.

Roma
21. juni 2016 skrev han under en kontrakt til 30. juni 2020 med Roma. El Shaarawy hadde vært på lån i Roma fra Milan siden januar 2016. Roma betaler 13 millioner euro i overgangssum.

Landslaget
Han ble tatt ut i s EM-tropp til EM i Frankrike 2016.

Referanser

Eksterne lenker 
 

Italienske fotballspillere
Spillere i Fotball-EM 2016
Spillere i FIFA Confederations Cup 2013
Fotballspillere for Genoa CFC
Fotballspillere for Calcio Padova
Fotballspillere for AC Milan
Fotballspillere for AS Monaco
Fotballspillere for AS Roma
Fotballspillere for Shanghai Shenhua
Personer fra Savona
Elias Anton Cappelen Smith

Elias Anton Cappelen Smith (født 6. november 1873 i Trondheim, død 25. juni 1949 i New York City) var en norsk kjemiker og metallurg som ga viktige bidrag til utvinningen av kobber.

Etter middelskole ved Trondheim katedralskole og kjemilinje ved Trondhjems Tekniske Læreanstalt dro han til Verdensutstillingen i Chicago 1893, og jobbet for Chicago Copper Refining Company.  Fra 1896 til 1900 jobbet han i Butte i Silver Bow County, (Montana), for Amalgamated Copper Mining Company, fra 1915 kalt Anaconda Copper. På grunn av elektrifiseringen var kopper en lukrativ bransje å være i, og  Elias sitt firma var på denne tiden eid av Rothschild-familien og fra 1899 kontrollert av John D. Rockefeller sitt Standard Oil, som klarte å holde kopper-prisen kunstig høy.  Fra 1900 var Elias sjefsmetallurg ved Baltimore Copper Smelting and Rolling Company i  New Jersey, der han sammen med William A. Pearce fant han opp Peirce-Smith-prosessen for konvertering av kobber.

Fra 1912 virket han i Antofagasta i Chile for blant annet Guggenheim Brothers, eid av Murry Guggenheim og Solomon R. Guggenheim. Elias ble  senere medeier i dette selskapet. Der fant han opp enda flere teknikker for utvinning av det chilenske salpeter, blant det som fra 1922 het Guggenheim-prosessen.  Han  ble belønnet med American Institute of Mining and Metallurgys gullmedalje i 1922.  Fra 1924 gikk selskapet i gang med å etablere
Chilean Nitrate Company (Compañía de Salitre de Chile), der Elias ble direktør i 1930.  Han mottok også den chilensle Al Merito-medaljen.

Han besøkte Norge ofte, ble i 1925 innvalgt i Det Kongelige Norske Videnskabers Selskab og mottok St. Olavs Orden under en bankett holdt av Norges Bank i 1925.  I 1928  ga han 20 000 dollar så de kunne kjøpe nytt orgel i Nidarosdomen.

Han var sønn av Elias Anton Smith (1842–1912) som i 1869 hadde etablert metallgrossisten E. A. Smith.  Via sin farfars mor var han etterkommer av slekten Cappelen.

Referanser 

Norske kjemikere
Metallurger
Medlemmer av Det Kongelige Norske Videnskabers Selskab
St. Olavs Orden
Personer fra Trondheim kommune
Aadel Lampe

Aadel Lampe (født 10. mai 1857 i Stranda, Møre og Romsdal, død 1944), også kjent som Aadel Knudsen, var en norsk kvinnesaksforkjemper, lærer og liberal politiker. Hun var formann i Norsk Kvinnesaksforening fra 1922 til 1926 og vararepresentant på Stortinget i perioden 1922–1924, som en av de første kvinnene valgt til Stortinget.

Utdannelse og yrkesliv 
Hun tok eksamen ved Nissens Pigeskoles Høiere Skole for Voxne unge Piger (også kalt «Guvernanteskolen») i Christiania, datidens høyeste utdannelse som var åpen for kvinner, og ble deretter ansatt som lærer ved Nissens Pikeskole. I dette miljøet, som bestod av datidens høyest utdannede kvinner i Norge, stiftet hun bekjentskap med kvinnesaken. Senere videreutdannet hun seg som lærer for døve barn, og var ansatt som lærer ved Balchens døveskole og deretter ved Hedevig Rosings skole for døvstumme barn. Da Hedevig Rosings skole ble nedlagt sluttet Lampe som lærer og begynte å arbeide ved det såkalte «Pleiebarnskontoret», som senere var en del av Oslo helseråd.

Politikk og aktivisme 
Lampe var medlem av Norsk Kvinnesaksforening fra starten i 1880-årene; hun ble styremedlem i 1895 og var viseformann i periodene 1899–1903 og 1912–1922, i formannsperiodene til statsministerfruene Fredrikke Marie Qvam og Randi Blehr. I 1922 etterfulgte hun Blehr som foreningens formann. Hun ble i 1926 utnevnt til æresmedlem i foreningen i forbindelse med at hun gikk av som formann etter over 30 år i styret. 

Lampe var opprinnelig medlem av Venstre, men ble senere aktiv i Frisinnede Venstre. Hun var vararepresentant til Stortinget for Christiania i perioden 1922–1924, innvalgt på Høyres og Frisinnede Venstres fellesliste ved Stortingsvalget 1921. Valget var første gang en kvinne ble innvalgt som fast representant: Karen Platou som stod foran Lampe på den samme listen i den samme valgkretsen; Lampe var en av fire kvinnelige vararepresentanter innvalgt det året og dermed blant de første kvinnene valgt til Stortinget.

Hun var også varamedlem av hovedstyret i Frisinnede Venstre og styremedlem i partiets kvinneorganisasjon. Lampe er også kjent som medunderskriver av et brev til regjeringen, sammen med Randi Blehr og Cecilie Thoresen Krog, som krevde at kvinner kunne bli utnevnt som embetsmenn.

Familie 
Hennes foreldre var sogneprest Claus Ernst Lampe (f. 1807) og Drude Cathrine Haar Daae (f. 1817). Hun ble gift i 1885 med statsrevisor Henrik Magnus Knudsen og var som gift kjent som Aadel Knudsen. Etter at hun ble skilt brukte hun igjen navnet Lampe. Hennes søster Dina Lampe var gift med stortingsmann og stadsfysikus Ole Jacob Sparre.

Referanser 

Norske kvinnesaksforkjempere
Norske pedagoger
Frisinnede Venstre-politikere
Vararepresentanter til Stortinget
Ledere av Norsk Kvinnesaksforening
Vitenskapsåret 1988

Vitenskapsåret 1988 er en oversikt over hendelser, prisvinnere, fødte og avdøde personer med tilknytning til vitenskap i 1988.

Hendelser

Astronomi og romfart 
 29. september – NASA gjenopptar flygninger med romferjer etter havariet med Challenger.
 15. november – Den første (og eneste) flygningen med den sovjetiske romferjen Buran gjennomføres, og er ubemannet.
 De kanadiske astronomene Bruce Campbell, G. A. H. Walker og S. Yang publisere observasjoner av  radialhastighet tyder på at en eksoplanet går i bane rundt stjernen Gamma Cephei, selv om dens eksistens ikke blir bekreftet før i 2002.
 Asteroiden 3994 Ayashi oppdages av Masahiro Koishikawa.
 4407 Taihaku blir oppdaget.
 4539 Miyagino blir oppdaget.

Informatikk 
 2. november – Morrisormen blir sluppet på internet.

Klimatologi 
 NASAs klimaforsker James Hansen bruker uttrykket global oppvarming i en høring i Kongressen i USA noe som skaper offentlig oppmerksomhet.

Medisin 
 1. mai – Den opprinnelige definisjonen av kronisk utmattelsessyndrom ("Holmes definisjon") blir publisert og erstatter navnet Kronisk Epstein-Barr virussyndrom.
 Patricia Bath patenterer Laserphaco Probe, utstyr "for å fjerne grå stær".

Meteorologi

Publiseringer 
 Stephen Hawking publiserer A Brief History of Time.

Prisvinnere 
 Copleymedaljen: Michael Francis Atiyah
 Darwinmedaljen: William Donald Hamilton
 Davymedaljen: John Pople
 Ingenjörsvetenskapsakademien delser ut den store gullmedaljen til Bengt Hultquist
 Nobelprisen: 
 Fysikk: Leon M. Lederman, Melvin Schwartz, Jack Steinberger
 Kjemi: Johann Deisenhofer, Robert Huber, Hartmut Michel
 Fysiologi/Medisin: James W. Black, Gertrude B. Elion, George H. Hitchings
 Steeleprisen: Deane Montgomery, Sigurdur Helgason, Gian-Carlo Rota
 Sylvestermedaljen: C.T.C. Wall
 Turingprisen: Ivan Sutherland
 Wollastonmedaljen: Alfred Ringwood

Dødsfall 

|-
|Januar || 11. || I.I. Rabi ||  || lege, nobelprisvinner 1944 ||align=center|89 ||align=center|1898 || 
|}
 15. februar – Richard Feynman, amerikansk fysiker, nobelprisvinner (født 1918)
 19. februar – André F. Cournand, fransk-amerikansk fysiolog, nobelprisvinner (født 1895)
 februar - Cyril V. Jackson, sørafrikansk astronom (født 1903)
 8. mai – Robert A. Heinlein,  amerikansk sciencefictionforfatter med vitenskapelig og ingeniørmessig troverdighet (født 1907)
 25. mai – Ernst Ruska, tysk fysiker, nobelprisvinner (født 1906) 
 1. september – Luis Alvarez, amerikansk fysiker, nobelprisvinner (født 1911) 
 21. desember – Nikolaas Tinbergen, nederlandsk etolog, nobelprisvinner (født 1907)

Referanser

Eksterne lenker
Agarica

Agarica er et mykologisk tidsskrift utgitt siden 1980, først av Fredrikstad soppforening. Tidsskriftet lå i dvale en tiårsperiode, og gjenoppstod fra 2007 som Norges sopp- og nyttevekstforbunds vitenskapelige tidsskrift. Det publiserer originalartikler innen alle aspekter av mykologi, med hovedfokus på mykofloristikk og taksonomi. Det tar også sikte på å formidle god populærvitenskap. Agarica publiserer norsk-, svensk-, dansk- og engelskspråklige bidrag. Tidsskriftet er fagfellevurdert.

Redaktører
 Gry Alfredsen (2014 - )
 Anders K. Wollan (2011 - 2014)
 Gro Gulden (2010)
 Klaus Høiland (2009)
 Håvard Kauserud (2006, 2007)
 Roy Kristiansen (- 1998)

Eksterne lenker
 Omtale på sidene til Norges sopp- og nyttevekstforbunds hjemmeside
 Innholdsfortegnelse 1980-1998

Norske tidsskrifter
Mykologi
Publikasjoner etablert i 1980
Norske vitenskapelige tidsskrifter
Nivå 1-tidsskrifter
Vitenskap i 1980
Liu Bannong

Liu Bannong (kinesisk: 劉半農, født 1891 i fylket Jiangyin i provinsen Jiangsu i Kina, død 1934 i Beijing), også kalt Liu Fu (劉復), var en kinesisk lingvist, dikter, oversetter og litteraturkritiker.

Fra 1912 bodde han i Shanghai og i 1917 flyttet han til Beijing. Der arbeidet han for tidsskriftet 新青年 (Xin Qingnian, La Jeunesse) og var med i 4.-mai-bevegelsen. I 1920 dro han til London for litteraturstudier, og i 1921 til Paris, der han tok doktorgrad i 1925. Samme år vendte han tilbake til Kina og begynte å undervise i fonetikk ved Pekinguniversitetet.

Hav var en av de første som gikk ut mot bruken av klassisk kinesisk i litteraturen og gikk inn for dagligtalen (baihua) i stedet. Han gikk også nye veier i diktningen. Han anses å ha skapt det kinesiske feminine pronomen and ta (她), som bare dukker opp i skriftspråket, og som han tok i bruk i sine dikt. Bruken ble popularitert av sangen Jiao Wo Ruhe Bu Xiang Ta (教我如何不想她 «Si meg hvordan jeg kan få henne ut av mine tanker»), en «landeplage» i 1930-årenes Kina. Teksten var skrevet av ham, og melodien av Yuen Ren Chao. 

Han engasjerte seg dessuten for et enhetlig nasjonalspråk (guoyu 國語). 

Liu samarbeidet med Li Jiarui (李家瑞) med å kompilere Songyuan Yilai Suzi Pu (宋元以來俗字譜 «Folkespråksskrifttegn benyttet fra Song- og Yuandynastiene og fremover»). Verket utkom i 1930, og skulle bli et nøkkelverk ved stansdardiseringen av forenklet kinesisk skrift.

Noen andre verker 
 揚鞭集 (Yangbian ji), 1926
 瓦釜集 (Wafu ji), 1926
 初期白話詩稿 (Chuqi baihua shigao), 1933

Referanser

Litteratur 
 Eugen Feifel: Moderne Chinesische Poesie. Georg Olms Verlag, Hildesheim 1988.
 Michel Hockx: Questions of Style: Literary Societies and Literary Journals in Modern China, 1911-1937. BRILL, 2003.

Eksterne lenker 
 http://www.chinapoesy.com/XianDaiAuthor1e4bda05-4d37-46f0-8f26-2f9814e8c9f5.html

Kinesiske lingvister
Kinesiske diktere
Kinesiske oversettere
Personer fra Wuxi